Mika

**Mika** (rođen kao ** Michael Holbrook Penniman, Jr.**; 18. avgusta, 1983.) je britanski pevač i autor pesama.

Nakon objavljivanja svog prvog EP-a, *[[Dodgy Holiday EP]]*, Mika je objavio svoj prvi studijski album, *[[Life in Cartoon Motion]]*, 2007. godine. *Life in Cartoon Motion* je prodat u 5.6 miliona primeraka širom sveta i doneo mu nominaciju za Grammy. Dve godine kasnije, Mika je objavio svoj drugi EP, *[[Songs for Sorrow]]*, čija su ograničena izdanja rasprodata u svetu. Godine, 2009. objavio je svoj drugi album, *[[The Boy Who Knew Too Much (album)|The Boy Who Knew Too Much]]*. Trenutno je na turneji i počinje uskoro da radi na svom trećem albumu.

## Biografija
Mika je rođen u Bejrutu, kao treći od petoro dece majke Libanke i oca Amerikanca. Kada mu je bilo godinu dana, njegova porodica je bila primorana da napusti ratom zahvaćeni Liban i preselila se u Pariz. Prvi komad za klavir koji je naučio da svira bila je pesma "Les Champs-Élysées" Joe Dassina. Kada mu je bilo devet godina, porodica se preselila u London, gde je pohađao francusku školu, ali gde je trpeo vršnjačko nasilje. Takođe, imao je problema sa disleksijom. Zbog toga, školovan je kod kuće nekoliko meseci kada mu je bilo dvanaest godina. Kasnije je pohađao engleske škole, kao i Royal College of Music, koji je napustio da bi snimio svoj prvi album.

## Karijera
### Početak karijere: 2004–2006
Njegov prvi singl bio je "Relax, Take It Easy" (2006). Singl se vrteo na BBC Radio 1 u UK-u, a DJ Scott Mills ga je izabrao za singl nedelje. Kao i prvi singl, tako je i njegov prvi EP bio dostupan za download sa interneta. 

### ''Life in Cartoon Motion'': 2006–2008
Kao dete Mika je vežbao glas sa Allom Ardakovom, ruskom operskom pevačicom, a kasnije je pohađao Royal College of Music u Londonu. Njegovo prvo pojavljivanje bilo je u emisiji Dermot O'Learya, na radiju BBC 2, 2006. godine. Iako su kružile glasine da se njegov glas kreće u rasponu od 5 oktava, on tvrdi da je zapravo tri i po.

Universal Music je objavio njegov singl "Grace Kelly" za digitalni download 8. januara, 2007, a već 21. januara pesma je došla na prvo mesto UK top liste singlova. Mikin debitantski album *[[Life in Cartoon Motion]]* je objavljen 5. februara, 2007. i upoređivan je sa autorima kao što su Freddie Mercury, Scissor Sisters, Elton John, Prince, Robbie Williams i David Bowie. "Grace Kelly," zapravo, pominje Mercuryja u tekstu: "I try to be like Grace Kelly/But all her looks were too sad/So I try a little Freddie/I've gone identity mad!"

Februara, 2008. Mika je otvorio BRIT Awards izvođenjem pesama "Love Today," "Grace Kelly," i duetom, "Standing in the Way of Control," sa Beth Ditto. Kasnije je nagrađen BRIT nagradom za najboljeg novog britanskog umetnika.

Mika piše pesme i za druge muzičare, najčešće koristeći druga imena.

### ''The Boy Who Knew Too Much'': 2009–2010
Pre izbacivanja novog albuma, Mika je objavio organičeni broj EP-eva, pod nazivom *[[Songs for Sorrow]]*, juna, 2009. EP sadrži četiri numere i knjižicu od 68 stranica sa ilustriranim interpretacijama pesama. Pesma "Blue Eyes" korišćena je za promociju EP-a, i bila je na A listi radija BBC2.

Drugi album, *[[The Boy Who Knew Too Much (album)|The Boy Who Knew Too Much]]* je objavljen 21. sepembra, 2009. godine. Veći deo albuma je snimljen u L.A.-u, sa producentom i muzičarem, Gregom Wellsom, koji je producirao i prvi album.

## Privatni život

Mika dolazi iz porodice sa petoro dece. Ima mlađeg brata i mlađu sestru, kao i dve starije sestre. Njegova sestra, Yasmine, koja radi pod pseudonimom Dawack, nacrtala je sve ilustracije za njegov prvi album. Mika, takođe, tečno govori Francuski. Takođe, u intervjuu na radiju BBC1 je rekao da je 9 godina učio Mandarinski, ali da ga ne govori dobro. Takođe je rekao da ga njegove tri sestre tečno govore.

Mika je odbacio optužbe da izbegava seksualne tabue kako bi se dopao američkoj publici, ukazujući na pesmu "Billy Brown", koja govori o oženjenom muškarcu koji ima vezu sa drugim muškarcem. U intervjuu za američki gej časopis, *[[Out (časopis)|Out]]*, Mika je izjavio da "postoji način da se govori o seksualnosti bez upotrebe etiketa."
 
U intervjuu za *[[Gay & Night]]*, septembra, 2009. Mika je komentarisao svoju seksualnost: "Nikada nisam etiketirao sebe. I budući da je tako, nikada nisam ograničavao svoj život, nikada nisam ograničavao sa kim spavam. [...] Zovite me kako želite. Zovite me biseksualac, ako vam treba termin za mene."

## Diskografija

;Studio albums
* 2007: *[[Life in Cartoon Motion]]*
* 2009: *[[The Boy Who Knew Too Much (album)|The Boy Who Knew Too Much]]*
;EPs
* 2006: *[[Dodgy Holiday EP]]*
* 2009: *[[Songs for Sorrow]]*

## Nagrade i nominacije

## Reference

## Vanjske veze

* Mikin zvanični sajt
*